

**รายละเอียดของรายวิชา (Course Specification)**

**รหัสวิชา** ECC๓๓๐๗ **รายวิชา** สัมมนาปัญหาและแนวโน้มในการพัฒนาการศึกษาปฐมวัยในอนาคต

**สาขาวิชา**การศึกษาปฐมวัย **คณะ**ครุศาสตร์ **มหาวิทยาลัยราชภัฏสวนสุนันทา**

**ภาคการศึกษา** ๒ **ปีการศึกษา** ๒๕๖๔

**หมวดที่ ๑ ข้อมูลทั่วไป**

**๑. รหัสและชื่อรายวิชา**

รหัสวิชา ECC๓๓๐๗

ชื่อรายวิชาภาษาไทย สัมมนาปัญหาและแนวโน้มในการพัฒนาการศึกษาปฐมวัยในอนาคต

ชื่อรายวิชาภาษาอังกฤษ Seminar in Early Childhood Education Development Trend

**๒. จำนวนหน่วยกิต**  ๓ ( ๒ – ๒ – ๕ )

**๓. หลักสูตรและประเภทของรายวิชา**

๓.๑ หลักสูตร ครุศาสตรบัณฑิต (๕ปี)

๓.๒ ประเภทของรายวิชา วิชาบังคับ

**๔. อาจารย์ผู้รับผิดชอบรายวิชาและอาจารย์ผู้สอน**

๔.๑ อาจารย์ผู้รับผิดชอบรายวิชา อาจารย์ ดร.ดวงกมล จงเจริญ

๔.๒ อาจารย์ผู้สอน กลุ่ม ๐๐๑ และ ๐๐๒ อาจารย์ ดร.ดวงกมล จงเจริญ

**๕. สถานที่ติดต่อ คณะ**ครุศาสตร์ **/ E – Mail** : duangkamol.ch@ssru.ac.th

**๖. ภาคการศึกษา / ชั้นปีที่เรียน**

๖.๑ ภาคการศึกษาที่ ๒/๒๕๖๔ / ชั้นปีที่ ๔ (นักศึกษารหัส ๖๑)

๖.๒ จำนวนผู้เรียนที่รับได้ กลุ่มละ ๓๐ คน จำนวน ๒ หมู่เรียน

**๗. รายวิชาที่ต้องเรียนมาก่อน (Pre-requisite)** (ถ้ามี)ไม่มี

**๘. รายวิชาที่ต้องเรียนพร้อมกัน (Co-requisites)** (ถ้ามี) **ไม่มี**

**๙. สถานที่เรียน**  คณะครุศาสตร์ มหาวิทยาลัยราชภัฏสวนสุนันทา

**๑๐. วันที่จัดทำหรือปรับปรุง**  วันที่ ๒๕ พฤศจิกายน พ.ศ. ๒๕๖๔

**รายละเอียดของรายวิชาครั้งล่าสุด**

**หมวดที่ ๒ จุดมุ่งหมายและวัตถุประสงค์**

1. **จุดมุ่งหมายของรายวิชา**
2. เพื่อให้นักศึกษาวิเคราะห์ปัญหาทางการศึกษาปฐมวัย สภาพปัญหาและแนวโน้มของการจัดการศึกษาในระดับท้องถิ่นและระดับชาติ
3. เพื่อให้นักศึกษารวบรวมข้อมูลและนำเสนอแนวคิดเพื่อใช้ในการประกอบการสัมมนา
4. เพื่อให้นักศึกษาสามารถนำเสนอผลการศึกษาต่อที่ประชุมได้
5. เพื่อให้นักศึกษารู้และเข้าใจเกี่ยวกับรูปแบบ หลักการและกระบวนการการสัมมนาทางการศึกษาปฐมวัย
6. เพื่อให้นักศึกษาสามารถจัดสัมมนาและนำเสนอผลการสัมมนาการศึกษาปฐมวัยได้
7. เพื่อให้นักศึกษายอมรับและเห็นคุณค่าของความแตกต่างระหว่างบุคคลและสามารถทำงานร่วมกับผู้อื่นได้อย่างมีประสิทธิภาพ
8. เพื่อป้องปรามการทุจจริตของนักศึกษาสาขาวิชาการศึกษาปฐมวัย

**๒. วัตถุประสงค์ในการพัฒนา/ปรับปรุงรายวิชา**

วัตถุประสงค์ในการพัฒนา/ปรับปรุง เพื่อให้การพัฒนาให้ผู้เรียนมีความเข้าใจเกี่ยวกับปัญหาทางการศึกษาปฐมวัย และสามารถรวบรวมข้อมูลแนวคิดทางการศึกษามาสู่การสัมมนาทางการศึกษาอย่างเป็นระบบ เพื่อนำไปสู่แนวทางการแก้ปัญหาและการพัฒนาเด็กปฐมวัยอย่างเต็มศักยภาพเป็นรายบุคคล เน้นการศึกษาด้วยตนเองอย่างต่อเนื่อง มีการแลกเปลี่ยนเรียนรู้ การจัดการเรียนรู้ผ่านระบบทางไกล มีการเรียนรู้เชิงประสบการณ์ตรง ให้นักศึกษาได้มีโอกาสจัดสัมมนาหลากหลายรูปแบบ โดยใช้ Problem base learning, Project- based learning, Active learning รวมถึงกระบวนการ Coaching and Mentoring มาใช้ในการเรียนการสอน

**หมวดที่ ๓ ลักษณะและการดำเนินการ**

**๑. คำอธิบายรายวิชา**

แนวคิด ทฤษฎีที่เกี่ยวข้องกับการสัมมนาการศึกษาปฐมวัย ปัญหาการศึกษาปฐมวัยในอดีต สภาพปัจจุบัน และแนวโน้มการพัฒนาการศึกษาปฐมวัยในอนาคต แนวทางในการแก้ปัญหาที่เหมาะสมกับสภาพเศรษฐกิจ สังคม และวัฒนธรรม การพัฒนาครูให้ทันต่อการเปลี่ยนแปลง รูปแบบและกระบวนการจัดการสัมมนาทางการศึกษา

Theories and approaches result from a variety of seminars on early childhood education in the past; current situation and trends of the future early childhood education; approaches to solve the problems appropriately to economic situation, culture, etc.; the professional developments trends for teachers; procedure in organizing an educational seminar

**๒. จำนวนชั่วโมงที่ใช้ต่อภาคการศึกษา**

|  |  |  |  |
| --- | --- | --- | --- |
| **บรรยาย**  **(ชั่วโมง)** | **สอนเสริม**  **(ชั่วโมง)** | **การฝึกปฏิบัติ/งาน**  **ภาคสนาม/ (ชั่วโมง)** | **การศึกษาด้วยตนเอง**  **(ชั่วโมง)** |
| 1. บรรยาย ๒ ชั่วโมง/สัปดาห์   = ๓๐ ชั่วโมง   1. ฝึกปฏิบัติในห้องเรียน ๒ ชั่วโมง/สัปดาห์ = ๓๐ ชั่วโมง | สอนเสริมตามความต้องการของนักศึกษาเป็นกลุ่มและเฉพาะราย | - | ๕ ชั่วโมง/สัปดาห์  =๗๕ ชั่วโมง |

**๓. จำนวนชั่วโมงต่อสัปดาห์ที่อาจารย์ให้คำปรึกษาและแนะนำทางวิชาการแก่นักศึกษาเป็นรายบุคคล**

อาจารย์จัดเวลาให้คำปรึกษาเป็นรายบุคคล หรือ รายกลุ่มตามความต้องการอย่างน้อย ๓ ชั่วโมงต่อสัปดาห์หรือเฉพาะรายที่ต้องการ ตามช่องทางต่อไปนี้

๓.๑ ปรึกษาด้วยตนเองที่ห้องพักอาจารย์ผู้สอน ห้อง ๑๑๓๕ ชั้น ๓ อาคาร ๑๑ คณะครุศาสตร์

๓.๒ ปรึกษาผ่านโทรศัพท์ที่ทำงาน / มือถือ หมายเลข ๐๒-๑๖๐-๑๐๖๐ ต่อ ๑๓๕

๓.๓ ปรึกษาผ่านจดหมายอิเล็กทรอนิกส์ (E-Mail) duangkamol.ch@ ssru.ac.th

๓.๔ ปรึกษาผ่านเครือข่ายสังคมออนไลน์ (Facebook/Twitter/Line) Facebook: Duangkamol Chongcharoen

๓.๕ ปรึกษาผ่านเครือข่ายคอมพิวเตอร์ (Internet/Webboard) www.eledu.ssru.ac.th/duangkamol\_ch

**หมวดที่ ๔ การพัฒนาผลการเรียนรู้ของนักศึกษา**

1. **คุณธรรม จริยธรรม**

**๑.๑ คุณธรรม จริยธรรมที่ต้องพัฒนา**

○ (๑) รัก ศรัทธาและภูมิใจในวิชาชีพครู มีจิตวิญญาณและอุดมการณ์ความเป็นครู และปฏิบัติตนตามจรรยาบรรณวิชาชีพครู

○ (๒) มีจิตอาสา จิตสาธารณะ อดทนอดกลั้น มีความเสียสละ รับผิดชอบและซื่อสัตย์ต่องาน ที่ได้รับมอบหมายทั้งด้านวิชาการและวิชาชีพ และสามารถพัฒนาตนเองอย่างต่อเนื่อง ประพฤติตน เป็นแบบอย่างที่ดีแก่ศิษย์ ครอบครัว สังคมและประเทศชาติ และเสริมสร้างการพัฒนาที่ยั่งยืน

● (๓) มีค่านิยมและคุณลักษณะเป็นประชาธิปไตย คือ การเคารพสิทธิ และให้เกียรติคนอื่น มีความสามัคคีและทำงานร่วมกับผู้อื่นได้ ใช้เหตุผลและปัญญาในการดำเนินชีวิตและการตัดสินใจ

○ (๔) มีความกล้าหาญและแสดงออกทางคุณธรรมจริยธรรม สามารถวินิจฉัย จัดการและคิดแก้ปัญหาทางคุณธรรมจริยธรรมด้วยความถูกต้องเหมาะสมกับสังคม การทำงานและสภาพแวดล้อม โดยอาศัยหลักการ เหตุผลและใช้ดุลยพินิจทางค่านิยม บรรทัดฐานทางสังคม ความรู้สึกของผู้อื่นและประโยชน์ของสังคมส่วนรวม มีจิตสำนึกในการธำรงความโปร่งใสของสังคมและประเทศชาติ ต่อต้านการทุจริตคอรัปชั่นและความไม่ถูกต้อง ไม่ใช้ข้อมูลบิดเบือน หรือการลอกเลียนผลงาน

**๑.๒ วิธีการสอน**

1. การสอนที่เน้นระเบียบวินัย ความรับผิดชอบและมีจิตสาธารณะ
2. การสอนที่สอดแทรกจรรยาบรรณวิชาชีพครู
3. การสอนโดยการปฏิสัมพันธ์เชิงปฏิบัติการร่วมกับผู้อื่น และยอมรับฟังข้อมูลย้อนกลับจากผู้อื่นด้วยความยินดี
4. การสอนโดยใช้กรณีศึกษา

**๑.๓ วิธีการประเมิน**

1. วัดและประเมินผลจากกลุ่มเพื่อน สังเกตประพฤติกรรมการทำงานเป็นกลุ่ม (๑.๑.๑, ๑.๑.๓)
2. วัดและประเมินผลจากการนำเสนอผลงานกลุ่มและการเป็นผู้นำในการอภิปรายซักถาม (๑.๑.๓)
3. วัดและประเมินผลจากผลการศึกษาค้นคว้า (๑.๑.๒, ๑.๑.๔)
4. สังเกตพฤติกรรมนักศึกษาในการปฏิบัติตามกฎระเบียบ กติกา เงื่อนไขข้อบังคับ (๑.๑.๑, ๑.๑.๓, ๑.๑.๔)

**๒. ความรู้**

**๒.๑ ความรู้ที่ได้รับ**

● (๑) มีความรอบรู้ในหลักการ แนวคิด ทฤษฎี เนื้อหาสาระด้านวิชาชีพของครู อาทิ ค่านิยมของครู คุณธรรม จริยธรรม จรรยาบรรณ จิตวิญญาณครู ปรัชญาความเป็นครู จิตวิทยาสำหรับครู จิตวิทยาพัฒนาการ จิตวิทยาการเรียนรู้เพื่อจัดการเรียนรู้และช่วยเหลือ แก้ไขปัญหา ส่งเสริมและพัฒนาผู้เรียน หลักสูตรและวิทยาการการจัดการเรียนรู้ นวัตกรรมและเทคโนโลยี สารสนเทศและการสื่อสารการศึกษาและการเรียนรู้ การวัดประเมินการศึกษาและการเรียนรู้ การวิจัย และการพัฒนานวัตกรรมเพื่อพัฒนาผู้เรียน และภาษาเพื่อการสื่อสารสำหรับครู ทักษะการนิเทศและการสอนงาน ทักษะเทคโนโลยีและดิจิทัล ทักษะการทำงานวิจัยและวัดประเมิน ทักษะการร่วมมือสร้างสรรค์ และทักษะศตวรรณที่ 21 มีความรู้ ความเข้าใจในการบูรณาการความรู้กับการปฏิบัติจริง และการบูรณาการข้ามศาสตร์ อาทิ การบูรณาการการสอน (TPACK) การสอนแบบ STEM ชุมชนแห่งการเรียนรู้ (PLC) และมีความรู้ในการประยุกต์ใช้

🞅 (๒) มีความรอบรู้ในหลักการ แนวคิด ทฤษฎี เนื้อหาวิชาที่สอน สามารถวิเคราะห์ความรู้ และเนื้อหาวิชาที่สอนอย่างลึกซึ้ง สามารถติดตามความก้าวหน้าด้านวิทยาการและนำไปประยุกต์ใช้ในการพัฒนาผู้เรียน โดยมีผลลัพธ์การเรียนรู้และเนื้อหาสาระด้านมาตรฐานผลการเรียนรู้ ด้านความรู้ของแต่ละสาขาวิชาตามเอกสารแนบท้าย

🞅 (๓) มีความรู้ เข้าใจชีวิต เข้าใจชุมชน เข้าใจโลกและการอยู่ร่วมกันบนพื้นฐานความแตกต่างทางวัฒนธรรม สามารถเผชิญและเท่าทันกับการเปลี่ยนแปลงของสังคม และสามารถนำแนวคิดปรัชญาของเศรษฐกิจพอเพียงไปประยุกต์ใช้ในการดำเนินชีวิตและพัฒนาตน พัฒนางานและพัฒนาผู้เรียน

🞅 (๔) มีความรู้และความสามารถในการใช้ภาษาไทยและภาษาอังกฤษเพื่อการสื่อสารตามมาตรฐาน

● (๕) ตระหนักรู้เห็นคุณค่าและความสำคัญของศาสตร์พระราชาเพื่อการพัฒนาที่ยั่งยืน และนำประยุกต์ใช้ในการพัฒนาตน พัฒนาผู้เรียน พัฒนางานและพัฒนาชุมชน

**๒.๒ วิธีการสอน**

* + 1. การสอนโดยหลากหลายรูปแบบ เน้นหลักการทฤษฎีและการปฏิบัติเพื่อให้เกิดองค์ความรู้ในด้านการศึกษาและวิชาชีพครู
    2. การสอนให้สามารถคิดวิเคราะห์ สังเคราะห์ และประเมินค่าและนำความรู้จากการเรียนไปประยุกต์ใช้ในการปฏิบัติงานวิชาชีพครูอย่างเหมาะสมและมีประสิทธิภาพ
    3. การวิเคราะห์และสังเคราะห์ความรู้แบบสืบสอบ
    4. การทบทวนวรรณกรรมและสรุปสถานะขององค์ความรู้
    5. การสอนให้วิเคราะห์องค์ความรู้และทฤษฎี และสามารถนำเสนอแนวคิดใหม่หรือนวัตกรรมที่ต่อยอดองค์ความรู้เดิม
    6. การเรียนรู้แบบร่วมมือ และประเมินองค์ความรู้ในสถานการณ์โลกแห่งความเป็นจริง

**๒.๓ วิธีการประเมิน**

(๑) วัดและประเมินจากผลการวิเคราะห์และสังเคราะห์องค์ความรู้ (๒.๑.๑, ๒.๑.๒)

(๒) วัดและประเมินจากผลการทบทวนวรรณกรรมและสรุปสถานะขององค์ความรู้ (๒.๑.๑, ๒.๑.๒)

(๓) วัดและประเมินจากการเรียนรู้แบบร่วมมือ (๒.๑.๑)

(๔) วัดและประเมินจากแบบฝึกหัดและแบบทดสอบ (๒.๑.๑, ๒.๑.๒)

**๓. ทักษะทางปัญญา**

**๓.๑ ทักษะทางปัญญาที่ต้องพัฒนา**

● (๑) คิด ค้นหา วิเคราะห์ข้อเท็จจริง และประเมินข้อมูล สื่อ สารสนเทศจากแหล่งข้อมูลที่หลากหลายอย่างรู้เท่าทัน เป็นพลเมืองตื่นรู้ มีสำนึกสากล สามารถเผชิญและก้าวทันกับการเปลี่ยนแปลงในโลกยุคดิจิทัล เทคโนโลยีข้ามแพลทฟอร์ม (Platform) และโลกอนาคต นำไปประยุกต์ใช้ในการปฏิบัติงานและวินิจฉัยแก้ปัญหาและพัฒนางานได้อย่างสร้างสรรค์ โดยคำนึงถึงความรู้ หลักการทางทฤษฎี ประสบการณ์ภาคปฏิบัติ ค่านิยม แนวคิด นโยบายและยุทธศาสตร์ชาติ บรรทัดฐานทางสังคมและผลกระทบที่อาจเกิดขึ้น

● (๒) เป็นผู้นำทางปัญญา สามารถคิดริเริ่มและพัฒนางานอย่างสร้างสรรค์ มีภาวะผู้นำทางวิชาการและวิชาชีพ มีความเข้มแข็งและกล้าหาญทางจริยธรรม สามารถชี้นำและถ่ายทอดความรู้แก่ผู้เรียน สถานศึกษา ชุมชนและสังคมอย่างสร้างสรรค์

🞅 (๓) สร้างและประยุกต์ใช้ความรู้จากการทำวิจัยและสร้างหรือร่วมสร้างนวัตกรรมเพื่อพัฒนาการเรียนรู้ของผู้เรียนและพัฒนาผู้เรียนให้เป็นผู้สร้างหรือร่วมสร้างนวัตกรรม รวมทั้งการถ่ายทอดความรู้แก่ชุมชนและสังคม

**๓.๒ วิธีการสอน**

(๑) การวิเคราะห์แบบวิภาษวิธีเกี่ยวกับประเด็นวิกฤต/ปัญหาโดยการเชื่อมโยงประเด็นเกี่ยวกับพัฒนาการด้านร่างกายที่ส่งผลต่อพัฒนาการด้านอื่นๆ สำหรับเด็กปฐมวัย

(๒) การศึกษากรณีศึกษาจากแหล่งเรียนรู้ที่หลากหลายและนำมาอภิปรายถึงกิจกรรมที่ส่งเสริมความพร้อมทางด้านร่างกายสำหรับเด็กปฐมวัย

(๓) การสอนโดนการให้ทำงานเป็นทีม

(๔) การสอนโดยการเน้นผู้เรียนเป็นสำคัญในการสืบค้น เข้าใจในกระบวนการส่งเสริมความพร้อมทางด้านร่างกายสำหรับเด็กปฐมวัย และการเสนอความคิดเห็นโดยการอภิปรายกลุ่ม

(๕) การสอนโดยใช้กรณีศึกษาและการสร้างองค์ความรู้ด้วยตนเอง

**๓.๓ วิธีการประเมินผล**

(๑) วัดและประเมินจากผลการวิเคราะห์แบบวิภาษวิธีเกี่ยวกับประเด็นวิกฤต/ปัญหา (๓.๑.๑, ๓.๑.๒)

(๒) วัดและประเมินผลจากการสร้างองค์ความรู้ใหม่ (๓.๑.๒, ๓.๑.๓, ๓.๑.๔, ๓.๑.๕)

(๓) วัดและประเมินจากการอภิปรายแลกเปลี่ยนเรียนรู้ซึ่งกันและกัน (๓.๑.๒, ๓.๑.๓,​​ ๓.๑.๔)

(๔) วัดและประเมินจากรายงานการศึกษาค้นคว้า กรณีศึกษา (๓.๑.๑)

(๕) วัดและประเมินจากการมีส่วนร่วมในกิจกรรมการเรียนการสอน (๓.๑.๒)

(๖) วัดและประเมินจากการทดสอบกลางภาคและการทดสอบปลายภาค (๓.๑.๑)

**๔. ทักษะความสัมพันธ์ระหว่างบุคคลและความรับผิดชอบ**

**๔.๑ ทักษะความสัมพันธ์ระหว่างบุคคลและความรับผิดชอบที่ต้องพัฒนา**

🞅 (๑) รับรู้และเข้าใจความรู้สึกของผู้อื่น มีความคิดเชิงบวก มีวุฒิภาวะทางอารมณ์และทางสังคม

● (๒) ทำงานร่วมกับผู้อื่น ทำงานเป็นทีม เป็นผู้นำและผู้ตามที่ดี มีสัมพันธภาพที่ดีกับผู้เรียน ผู้ร่วมงาน ผู้ปกครองและคนในชุมชน มีความรับผิดชอบต่อส่วนรวมทั้งด้านเศรษฐกิจ สังคม และสิ่งแวดล้อม

🞅 (๓) มีความรับผิดชอบต่อหน้าที่ ต่อตนเอง ต่อผู้เรียน ต่อผู้ร่วมงาน และต่อส่วนรวม สามารถช่วยเหลือและแก้ปัญหาตนเอง กลุ่มและระหว่างกลุ่มได้อย่างสร้างสรรค์

🞅 (๔) มีภาวะผู้นำทางวิชาการและวิชาชีพ มีความเข้มแข็งและกล้าหาญทางจริยธรรม สามารถนำชี้นำและถ่ายทอดความรู้แก่ผู้เรียน สถานศึกษา ชุมชนและสังคมอย่างสร้างสรรค์

**๔.๒ วิธีการสอน**

(๑) วิธีสอนแบบร่วมมือโดยทำกิจกรรมกลุ่มในลักษณะต่างๆ เช่น การรายงาน การอภิปราย

(๒) วิธีสอนแบบให้แสดงความคิดเห็นและรับฟังความคิดเห็นแบบสะท้อนกลับเพื่อนำไปสู่ประสิทธิผลของการทำงาน

**๔.๓ วิธีการประเมินผล**

(๑) วัดและประเมินผลจากการเรียนรู้แบบร่วมมือ (๔.๑.๑, ๔.๑.๓)

(๒) วัดและประเมินผลจากการสังเกตจากพฤติกรรมการมีมนุษยสัมพันธ์กับผู้อื่น และผลสำเร็จการทำงานกลุ่ม (๔.๑.๒)

(๓) วัดและประเมินผลจากศึกษาค้นคว้า (๔.๑.๓)

**๕. ทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ**

**๕.๑ ทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศที่ต้องพัฒนา**

🞅 (๑) วิเคราะห์เชิงตัวเลข สำหรับข้อมูลและสารสนเทศ ทั้งที่เป็นตัวเลขเชิงสถิติ หรือคณิตศาสตร์ เพื่อเข้าใจองค์ความรู้ หรือประเด็นปัญหาได้อย่างรวดเร็วและถูกต้อง

🞅 (๒) สื่อสารกับผู้เรียน บุคคลและกลุ่มต่างๆ อย่างมีประสิทธิภาพด้วยวิธีการหลากหลาย ทั้งการพูด การเขียน และการนำเสนอด้วยรูปแบบต่างๆ โดยใช้เทคโนโลยีและนวัตกรรมที่เหมาะสม

🞅 (๓) ใช้เทคโนโลยีสารสนเทศ โปรแกรมสำเร็จรูปที่จำเป็นสำหรับการเรียนรู้ การจัดการเรียนรู้ การทำงาน การประชุม การจัดการและสืบค้นข้อมูลและสารสนเทศ รับและส่งข้อมูลและสารสนเทศโดยใช้ดุลยพินิจที่ดีในการตรวจสอบความน่าเชื่อถือของข้อมูลและสารสนเทศ อีกทั้งตระหนักถึงการละเมิดลิขสิทธิ์และการลอกเลียนผลงาน

**๕.๒ วิธีการสอน**

(๑) ให้นักศึกษาเรียนรู้/สืบค้นด้วยตนเองจากสื่อเทคโนโลยีสารสนเทศที่เกี่ยวข้อง

(๒) การจัดการเรียนการสอนอยากหลากหลายวิธี โดยใช้สถานการณ์ ปัญหา กรณีศึกษา มาวิเคราะห์และสร้างองค์ความรู้

(๓) การเรียนรู้ผ่านกระบวนการกลุ่ม และการนำเสนอ

**๕.๓ วิธีการประเมินผล**

(๑)วัดและประเมินผลจากการสืบค้น และนำเสนอรายงานตามประเด็นที่ศึกษา (๕.๑.๒)

**๖. ทักษะการจัดการเรียนรู้**

**๖.๑ ทักษะการจัดการเรียนรู้**

● (๑) มีความเชี่ยวชาญในการจัดการเรียนรู้ด้วยรูปแบบ วิธีการที่หลากหลายโดยเน้นผู้เรียนเป็นสำคัญ สามารถออกแบบและสร้างหลักสูตรรายวิชาในชั้นเรียน วางแผนและออกแบบเนื้อหาสาระและกิจกรรมการเรียนรู้ บริหารจัดการชั้นเรียน ใช้สื่อและเทคโนโลยีสื่อสาร และเทคโนโลยีดิจิทัลและวัดประเมินผลเพื่อพัฒนาผู้เรียนอย่างเหมาะสมและสร้างสรรค์

🞅 (๒) มีความสามารถในการนำความรู้ทางจิตวิทยาไปใช้ในการวิเคราะห์ผู้เรียนเป็นรายบุคคล เพื่อนำไปออกแบบ จัดเนื้อหาสาระ การบริหารชั้นเรียน และจัดกิจกรรมการต่างๆ เพื่อช่วยเหลือ แก้ไขและส่งเสริมพัฒนาผู้เรียนตามความสนใจและความถนัดของผู้เรียนอย่างหลากหลายตามความแตกต่างระหว่างบุคคล ทั้งผู้เรียนปกติและผู้เรียนที่มีความต้องการจำเป็นพิเศษ

🞅 (๓) จัดกิจกรรมและออกแบบการจัดการเรียนรู้ให้ผู้เรียนได้เรียนรู้จากประสบการณ์เรียนรู้ผ่านการลงมือปฏิบัติและการทำงานในสถานการณ์จริง ส่งเสริมการพัฒนาการคิด การทำงาน การจัดการ การเผชิญสถานการณ์ ฝึกการปฏิบัติให้ทำได้ คิดเป็น ทำเป็น โดยบูรณาการการทำงานกับการเรียนรู้และคุณธรรมจริยธรรม สามารถประยุกต์ความรู้มาใช้เพื่อปัองกัน แก้ไขปัญหา และพัฒนาด้วยความซื่อสัตย์สุจริต มีวินัยและรับผิดชอบต่อผู้เรียนโดยยึดผู้เรียนเป็นสำคัญที่สุด

● (๔) สร้างบรรยากาศ และจัดสภาพแวดล้อม สื่อการเรียน แหล่งวิทยาการ เทคโนโลยี วัฒนธรรมและภูมิปัญญาทั้งในและนอกสถานศึกษาเพื่อการเรียนรู้ มีความสามารถในการประสานงานและสร้างความร่วมมือกับบิดามารดา ผู้ปกครอง และบุคคลในชุมชนทุกฝ่าย เพื่ออำนวยความสะดวกและร่วมมือกันพัฒนาผู้เรียนให้มีความรอบรู้ มีปัญญารู้คิดและเกิดการใฝ่รู้อย่างต่อเนื่องให้เต็มตามศักยภาพ

🞅 (๕) นำทักษะศตวรรษที่ 21 และเทคโนโลยี มาใช้ในการจัดการเรียนรู้เพื่อพัฒนาผู้เรียนและพัฒนาตนเอง เช่น ทักษะการเรียนรู้ (Learning Skills) ทักษะการรู้เรื่อง (Literacy Skills) และทักษะชีวิต (Life Skills) ทักษะการทำงานแบบร่วมมือ และดำเนินชีวิตตามหลักปรัชญาของเศรษฐกิจพอเพียง

**๖.๒ วิธีการสอน**

(๑) การฝึกปฏิบัติในการวิเคราะห์ สังเคราะห์หลักสูตรและหลักสูตรการศึกษาปฐมวัย

(๒) การศึกษาค้นคว้าด้วยตนเอง และออกแบบกิจกรรมการเรียนรู้สำหรับเด็กปฐมวัย

**๖.๓ วิธีการประเมินผล**

(๑) วัดและประเมินผลการร่วมกิจกรรมในการวิเคราะห์ สังเคราะห์ (๖.๑.๑)

(๒) วัดและประเมินผลการศึกษาค้นคว้าตามประเด็นที่ศึกษา (๖.๑.๓, ๖.๑.๕)

(๓) วัดและประเมินผลจากการออกแบบกิจกรรมการเรียนรู้ (๖.๑.๑, ๖.๑.๒, ๖.๑.๓, ๖.๑.๕)

**หมายเหตุ**

สัญลักษณ์● หมายถึง ความรับผิดชอบหลัก

สัญลักษณ์ 🞅 หมายถึง ความรับผิดชอบรอง

เว้นว่าง หมายถึง ไม่ได้รับผิดชอบ

ซึ่งจะปรากฎอยู่ในแผนที่แสดงการกระจายความรับผิดชอบมาตรฐานผลการเรียนรู้จากหลักสูตรสู่รายวิชา (Curriculum Mapping)

**หมวดที่ ๕ แผนการสอนและการประเมินผล**

1. **แผนการสอน**

| **สัปดาห์ที่** | **หัวข้อ**/**รายละเอียด** | **จำนวน(ชม.)** | **กิจกรรมการเรียน**  **การสอน สื่อที่ใช้** | **ผู้สอน** |
| --- | --- | --- | --- | --- |
| ๑ | 1. ปฐมนิเทศ 2. การพูดนำเสนอในที่ประชุม | ๔ | 1. ชี้แจงรายละเอียดและข้อตกลงในรายวิชา 2. ทำแบบประเมินพื้นฐานก่อนเรียน 3. บรรยายเรื่องการพูดนำเสนอในที่ประชุม โดยใช้ power point 4. ฝึกปฏิบัติวางแผนการนำเสนอในที่ประชุม | อ.ดร.ดวงกมล จงเจริญ  (online) |
| ๒-๓ | การอภิปราย  ๑. ลักษณะ  ๒. ความมุ่งหมาย  ๓. ประเภท  ๔. องค์ประกอบ  ๕. หน้าที่ของผู้อภิปราย  ๖. ประโยชน์ของการอภิปราย  ๗. การเลือกเนื้อหาเพื่อนำมาอภิปราย | ๘ | 1. บรรยายเรื่องการอภิปราย โดยใช้ power point   ๑.๑ การจัดอภิปราย  (๑) การอภิปรายกลุ่ม  (๒) การอภิปรายในที่ชุมชน  - แบบพาเนล –แบบซิมโปเซียม -แบบปุจฉาวิสัชนา  ๑.๒ การอภิปรายแบบโต้วาที  ๒. วางแผนนำเสนอและอภิปราย  ๓. ฝึกปฏิบัติการเป็นผู้อภิปรายและเป็นผู้ดำเนินการอภิปราย  ๔. วิพากษ์ วิจารณ์ การพูดนำเสนอในที่ประชุมเป็นรายบุคคล | อ.ดร.ดวงกมล จงเจริญ  (online) |
| ๔-๕ | ประเด็นหรือกรณีศึกษาประกอบการสัมมนาการศึกษาปฐมวัยด้านกระบวนทัศน์ แนวโน้ม นโยบาย ทิศทาง นวัตกรรม เทคโนโลยี แหล่งเรียนรู้ สิ่งประดิษฐ์ใหม่ และปัญหาทางการศึกษาปฐมวัย งานวิจัยเพื่อการพัฒนาเด็กปฐมวัย | ๘ | 1. ศึกษาค้นคว้าเกี่ยวกับกระบวนทัศน์ แนวโน้ม นโยบาย ทิศทาง นวัตกรรม เทคโนโลยี แหล่งเรียนรู้ สิ่งประดิษฐ์ใหม่ และปัญหาทางการศึกษาปฐมวัย งานวิจัยเพื่อการพัฒนาเด็กปฐมวัย จากแหล่งเรียนรู้ต่างๆ   ๒. ฝึกปฏิบัติอภิปรายจากผลการศึกษาค้นคว้า  ๓. ศึกษาและอภิปรายปัญหาการศึกษาปฐมวัยจากหน่วยงาน รัฐบาล เอกชน ศูนย์พัฒนาเด็ก โรงเรียน โดยใช้วิธีการสอนแบบ Problem-based learning  ๔. วิเคราะห์เชื่อมโยงปัญหาต่างๆ โดยยึดทฤษฏีพัฒนาการ และทฤษฏีการเรียนรู้  ๕. นำเสนอข้อมูลในห้องเรียนตามเกณฑ์ที่กำหนด  ๖. แบ่งกลุ่มเพื่อวิเคราะห์หาวิธีการแก้ปัญหาการศึกษาปฐมวัยจากข้อมูลที่ศึกษาจากหน่วยงาน รัฐบาล เอกชน ศูนย์พัฒนาเด็ก  ๗. นำข้อมูลสรุปและเสนอเป็นรายงานการแก้ปัญหาการศึกษาปฐมวัย โดยจำแนกตามหน่วยงาน  ๘. เลือกหัวข้อการจัดประชุมสัมมนา | อ.ดร.ดวงกมล จงเจริญ  (online/on demand) |
| ๖ | ๑. ความหมายของการสัมมนา  ๒. ความสำคัญของการสัมมนา  ๓. หลักการและแนวคิดในการจัดประชุมสัมมนา  ๔. วัตถุประสงค์ของการสัมมนา  ๕. การหาความจำเป็นในการสัมมนา | ๔ | 1. บรรยายเรื่อง ความหมาย ความสำคัญ แนวคิดและหลักการในการจัดประชุมสัมมนาทางการศึกษาปฐมวัย โดยใช้ power point   ๒. ร่วมกันวิเคราะห์ สรุปความหมายและความสำคัญของการสัมมนา  ๓. สรุปหลักการ แนวคิด และวัตถุประสงค์ของการจัดประชุมสัมมนา  ๔. ศึกษาวัตถุประสงค์ของการสัมมนาจากเอกสารและสรุปเป็นรายงาน  ๕. วิเคราะห์หาความจำเป็นในการจัดประชุมสัมมนา | อ.ดร.ดวงกมล จงเจริญ  (online) |
| ๗ | ๑. ประเภทของการจัดประชุมสัมมนา  ๒. ลักษณะของการจัดประชุมสัมมนา | ๔ | ๑. ศึกษาเอกสารประเภทของการจัดประชุมสัมมนา  ๒. บรรยายเรื่องประเภทของการจัดประชุมสัมมนาและลักษณะของการจัดประชุมสัมมนา เช่นการประชุมแบบ Convention, Conference, Syndicate และ Workshop | อ.ดร.ดวงกมล จงเจริญ  (online) |
| ๘ | กระบวนการจัดสัมมนา  ๑.องค์ประกอบของการจัดสัมมนา  ๒.ขั้นตอนการจัดสัมมนา  ๓.เทคนิคการจัดสัมมนาที่มีประสิทธิภาพ  ๔.ปัญหาและอุปสรรคของการจัดสัมมนา | ๔ | ๑. ศึกษากระบวนการจัดสัมมนา ชมวิดีทัศน์การจัด VDO CONFERENCE และสรุปเป็นกระบวนการจัดสัมมนา  ๒. นำเสนอรายงานกระบวนการจัดสัมมนา  ๓. วิเคราะห์และแสดงความคิดเห็นต่อกระบวนการจัดสัมมนาแต่ละขั้นตอน | อ.ดร.ดวงกมล จงเจริญ  (online/on demand) |
| ๙ | สอบกลางภาค | ๔ | สอบภาคทฤษฎ๊ | อ.ดร.ดวงกมล จงเจริญ  (online) |
| ๑๐-๑๒ | การเตรียมการจัดประชุมสัมมนา  ๑. วัตถุประสงค์ของการจัดประชุม  ๒. การเตรียมการจัดประชุม  ๓. รูปแบบการจัดห้องประชุม  ๔. การจัดทำรายงานการประชุม  ๕. การประเมินผลการประชุมสัมมนา | ๘ | ๑. ระดมความคิดเกี่ยวกับหัวข้อในการจัดประชุมสัมมนา  ๒. นำเสนอผลงานการเตรียมจัดการประชุมจากการระดมความคิด  ๓. ฝึกปฏิบัติเขียนรายงานการประชุม  ๔. แบ่งนักศึกษาเป็นกลุ่มไปศึกษา รูปแบบของการจัดสถานที่ประชุม  ๕. นำเสนอรูปแบบการจัดประชุมและการจัดห้องประชุมแบบต่าง ๆ  ๖. อภิปรายวิเคราะห์การนำเสนอรูปแบบการจัดห้องประชุมของแต่ละกลุ่มได้  ๗. บรรยายเรื่องการประเมินผลการประชุมสัมมนา วิธีการและกระบวนการประเมินผลการจัดประชุมสัมมนา โดยใช้ power point  ๘. ฝึกออกแบบแบบประเมินผลการจัดประชุมสัมมนา  ๙. ฝึกวิเคราะห์และอภิปรายผลการวิเคราะห์ทางสถิติ  ๑๐. ฝึกปฏิบัติการเขียนรายงานการประเมินผล | อ.ดร.ดวงกมล จงเจริญ  (online and onsite) |
| ๑๓ | ๑.บทบาทหน้าที่ของบุคคลในการจัดประชุมสัมมนา  -ความหมายและความสำคัญของบุคคลและกลุ่มบุคคลที่เกี่ยวข้องกับการจัดสัมมนา  -บุคคลที่เกี่ยวข้องกับการจัดสัมมนา  ๒. บรรยากาศของการจัดสัมมนา  -ความสำคัญของการสร้างบรรยากาศในการจัดสัมมนา  -วิธีสร้างบรรยากาศในการจัดสัมมนา | ๔ | ใช้วิธีสอนโดยการสาธิตและปฏิบัติจริง  ๑. ประชุมกลุ่มย่อยและประชุมกลุ่มใหญ่  ๒. ทบทวนหน้าที่ที่ได้รับมอบหมายในการจัดประชุมทางวิชาการ  ๓. บรรยายเรื่องบทบาทหน้าที่ของบุคคลในการจัดประชุมสัมมนา โดยใช้ power point  ๔. บรรยายเรื่องความสำคัญของการสร้างบรรยากาศในการจัดสัมมนาโดยใช้ power point | อ.ดร.ดวงกมล จงเจริญ  (onsite) |
| ๑๔-๑๖ | ปฏิบัติการสัมมนาการศึกษาปฐมวัยและนำเสนอผลการศึกษา   1. ฝึกปฏิบัติจัดประชุมสัมมนาวิชาการ 2. การเขียนรายงานและนำเสนอผลการจัดประชุมสัมมนา | ๑๒ | การจัดการเรียนรู้แบบโครงการ (Project base learning)  ในการจัดการเรียนรู้เรื่อง การสัมมนาการศึกษาปฐมวัยและนำเสนอผลการศึกษา มีขั้นตอนการสอนดังนี้  **ขั้นนำ**  **๑.** ขั้นให้ความรู้พื้นฐาน (Preparing)  ๑.๑ ผู้สอนบรรยายเรื่องการจัดสัมมนาทางการศึกษาปฐมวัย  ๑.๒ ผู้สอนบรรยายให้ความรู้เรื่องการทำโครงการ  **๒.** ขั้นกระตุ้นความสนใจ (Defining)  ๒.๑ ผู้เรียนและผู้สอนร่วมกันอภิปรายเรื่องปัญหาทางการศึกษาด้านต่างๆ กระตุ้นให้ผู้เรียนอยากรู้และค้นหาปัญหาจากการไปฝึกประสบการณ์จริง  **๒.๒** แบ่งกลุ่มผู้เรียน กลุ่มละ ๖ คน สรุปปัญหาทางการศึกษาปฐมวัย  **๒.๓** ผู้เรียนแต่ละกลุ่มเลือกหัวข้อเรื่องที่ต้องการศึกษา สถานที่ในการจัดโครงการ และออกแบบโครงการ พร้อมทั้งศึกษาความเป็นไปได้ในการจัดกิจกรรม แล้วขออนุมัติหัวข้อโครงการจากผู้สอน  **ขั้นสอน**  **๓.** ขั้นวางแผน (Planning)  **๓.๑**  ให้ผู้เรียนวางแผนจัดโครงการตามหัวข้อที่เลือก ตามรูปแบบที่กำหนด  **๓.๒** เสนอแผนการดำเนินงานให้ผู้สอนพิจารณา ผู้สอนให้คำแนะนำช่วยเหลือและข้อเสนอแนะการวางแผนโครงการของผู้เรียน ผู้เรียนเขียนโครงการตามรูปแบบการเขียนโครงการ  **๔.** ขั้นแสวงหาความรู้  (Doing) ผู้เรียนแต่ละกลุ่มลงมือปฏิบัติตามแผนดำเนินงานตามขั้นตอนที่กำหนด และจัดโครงการในระยะเวลาที่กำหนด  **๕. ขั้นประเมินทบทวน** (Reviewing) ผู้สอนและผู้เรียนประเมินผลการปฏิบัติงานเป็นระยะๆ ผู้สอนแนะนำให้ผู้เรียนรู้จักประเมินผลก่อนดำเนินการระหว่างดำเนินการและหลังดำเนินการ  **ขั้นสรุป**  **๖. ขั้นสรุป รายงานผล และเสนอผลงาน** (Presenting) เมื่อผู้เรียนดำเนินงานตามแผนแล้ว ต้องทำการวิเคราะห์ข้อมูล สรุปและเขียนรายงานเพื่อนำเสนอผลงานในรูปแบบต่างๆ ตามวันและเวลาที่กำหนด ผู้สอน ผู้เรียน และเพื่อน ร่วมกันประเมินโครงการ | อ.ดร.ดวงกมล จงเจริญ  (onsite) |
| ๑๗ | สอบปลายภาค | ๔ | สอบข้อเขียน  สอบปฏิบัติเขียนโครงการเป็นรายบุคคล | อ.ดร.ดวงกมล จงเจริญ  (onsite) |

**๒. แผนการประเมินผลการเรียนรู้**

| **ผลการเรียนรู้** | **กิจกรรมการประเมิน** | **กำหนดการ**  **ประเมิน**  **(สัปดาห์ที่)** | **สัดส่วน**  **ของการประเมินผล** |
| --- | --- | --- | --- |
| คุณธรรม จริยธรรม  (๑.๑, ๑.๒) | ประเมินจาก  ๑. สังเกตความมีวินัย จากการเข้าห้องเรียนตรงต่อเวลาและการปฏิบัติตามข้อตกลง (๑.๑)  ๒. สังเกตความประพฤติการเป็นแบบอย่างครูที่ดี (๑.๑)  ๓. สังเกตการปฏิบัติโครงการ (๑.๑)  ๔. สังเกตการส่งชิ้นงานตรงต่อเวลาและครบจำนวนตามที่กำหนด (๑.๒)  ๕. สังเกตความซื่อสัตย์จากการตรวจผลงานการทำรายงาน ในชั้นเรียนและนอกชั้นเรียน รวมทั้งการอ้างอิงผลงานของผู้อื่น (๑.๒)  ๖. สังเกตความสามารถในการทำงานร่วมกับผู้อื่น (๑.๑) | ทุกสัปดาห์ | ๑๐ |
| ความรู้และความเข้าใจ  (๒.๑, ๒.๒, ๒.๔) | ประเมินผลจาก  ๑. วัดความรู้โดยการสอบข้อเขียน (๒.๑)  ๒. ตรวจรายงานการค้นคว้างานวิจัย ปัญหาและความเคลื่อนไหวทางการศึกษา (๒.๒)  ๓. ตรวจรายงานการออกแบบโครงการ (๒.๓)  ๔. สังเกตความสามารถในการทำโครงการและการเตรียมจัด  ประชุมสัมมนาทางวิชาการ (๒.๔)  ๕. การพูดนำเสนอในที่ประชุม | ๙, ๑๗  ๔-๕  ๑๐  ๑๐,๑๔-๑๕  ๒-๕ | ๒๐  ๕  ๕  ๑๐  ๑๐ |
| ทักษะทางปัญญา | ประเมินผลจาก  ๑. สังเกตความสามารถในการเลือกข้อมูลสารสนเทศและแนวคิดจากแหล่งข้อมูลที่หลากหลายเพื่อใช้ในการอภิปราย (๓.๑)  ๒. มีความเป็นผู้นำในการคิดพัฒนานวัตกรรมด้านกิจกรรมอย่างสร้างสรรค์ (๓.๒) | ๒-๓  ๑๔-๑๕ | ๕  ๕ |
| ทักษะความสัมพันธ์ระหว่างบุคคลและความรับผิดชอบ  (๔.๑, ๔.๒, ๔.๓) | ประเมินผลจาก  ๑. สังเกตพฤติกรรมการแสดงออกทางวุฒิอารมณ์และสังคมอย่างเหมาะสม ในการรับฟัง ผลการประเมินและการให้ข้อเสนอแนะจากผู้สอนและเพื่อน (๔.๑)  ๒. สังเกตจากพฤติกรรมการมีมนุษยสัมพันธ์กับผู้อื่น ผลสำเร็จการทำงานกลุ่มและการทำโครงการ (๔.๒)  ๓. สังเกตจากความสามารถในการทำงานร่วมกับผู้อื่นได้อย่างมีประสิทธิภาพ มีความเป็นผู้นำ โดยสังเกตและสัมภาษณ์สมาชิกกลุ่มเกี่ยวกับความร่วมมือในการทำงานกลุ่ม(๔.๓) | ทุกสัปดาห์ | ๕ |
| ความรู้และทักษะการวิเคราะห์ การสื่อสารและการใช้เทคโนโลยีสารสนเทศ | ประเมินผลจาก  ๑. ตรวจผลงานการวิเคราะห์ สรุปความคิดรวบยอดข้อมูลจากการศึกษาค้นคว้าด้วยตนเองจากเอกสารและแหล่งอื่นๆ (๕.๒)  ๒. สังเกตผลงานการจัดทำเอกสาร -การจัดทำรูปเล่มรายงานโครงการและการเขียนรายงาน (๕.๓) | ๑๓,๑๖ | ๕ |
| ทักษะการจัดการเรียนรู้ | ประเมินผลจาก  ผลงานการจัดโครงการการจัดประชุมสัมมนา และการนำเสนอต่อที่ประชุม (๖.๑) | ๑๔-๑๖ | ๒๐ |

**๓. เกณฑ์การประเมินผล**

การคิดค่าคะแนนใช้เกณฑ์ของมหาวิทยาลัยดังนี้

|  |  |  |  |
| --- | --- | --- | --- |
| **ระดับคะแนน** | **ผลการศึกษา** | **ค่าระดับคะแนน** | **ค่าร้อยละ** |
| A | ดียอดเยี่ยม | ๔.๐๐ | ๘๖ -๑๐๐ |
| A- | ดีเยี่ยม | ๓.๗๕ | ๘๒ – ๘๕ |
| B+ | ดีมาก | ๓.๕๐ | ๗๘ – ๘๑ |
| B | ดี | ๓.๐๐ | ๗๔ – ๗๗ |
| B- | ค่อนข้างดี | ๒.๗๕ | ๗๐ – ๗๓ |
| C+ | ปานกลางค่อนข้างดี | ๒.๕๐ | ๖๖ – ๖๙ |
| C | ปานกลาง | ๒.๐๐ | ๖๒ – ๖๕ |
| C- | ปานกลางค่อนข้างอ่อน | ๑.๗๕ | ๕๘ – ๖๑ |
| D+ | ค่อนข้างอ่อน | ๑.๕๐ | ๕๔ – ๕๗ |
| D | อ่อน | ๑.๐๐ | ๕๐ – ๕๓ |
| D- | อ่อนมาก | ๐.๗๕ | ๔๖-๔๙ |
| F | ตก | ๐.๐๐ | ๐ – ๔๕ |

**หมวดที่ ๖ ทรัพยากรประกอบการเรียนการสอน**

**๑. ตำราและเอกสารหลัก**

* 1. เอกสารประกอบการสอนรายวิชาการสัมมนาการศึกษาปฐมวัย
  2. เว็ปไซด์ผู้สอน www.eledu.ssru.ac.th/sirimanee\_ba
  3. หนังสือ

รสสุคนธ์ มกรมณี. ๒๕๕๔. การจัดประชุมทางการศึกษา. กรุงเทพฯ: มหาวิทยาลัยราชภัฎสวนสุนันทา.

**๒. เอกสารและข้อมูลสำคัญ**

ระเบียบงานสารบรรณ สำนักนายกรัฐมนตรี

**๓. เอกสารและข้อมูลแนะนำ**

* 1. วารสารการศึกษาไทย
  2. วารสารการศึกษาปฐมวัย
  3. วารสารครุปริทัศน์
  4. เวปไซด์สมาคมอนุบาลศึกษา
  5. สื่อการเรียนอื่น ๆ

**หมวดที่ ๗ การประเมินและปรับปรุงการดำเนินการของรายวิชา**

**๑. กลยุทธ์การประเมินประสิทธิผลของรายวิชาโดยนักศึกษา**

ให้นักศึกษามีส่วนร่วมในการประเมินตนเอง เพื่อนและประเมินผู้สอน

1. นักศึกษาประเมินผู้สอนในระบบการประเมินของมหาวิทยาลัยปลายภาคเรียน
2. นักศึกษาแสดงความคิดเห็นต่อการเรียนการสอนของผู้สอน

**๒. กลยุทธ์การประเมินการสอน**

ผู้สอนมีกลยุทธ์การสอนเพื่อให้การสอนมีประสิทธิภาพมากขึ้น โดยนำผลจากวิธีการประเมินแบบต่างๆ มาปรับปรุงการสอนดังนี้

วัดและประเมินจากผลการวิเคราะห์แบบวิภาษวิธี

1. วัดและประเมินจากการสอบ
2. วัดและประเมินจากการปฏิบัติจริง
3. วัดและประเมินจากการนำเสนองาน ผลงาน และรายงาน
4. วัดและประเมินจากผลการทวนสอบจากคณะกรรมการหลักสูตร

๕. วัดและประเมินจากกลุ่มเพื่อน

๖. วัดและประเมินจากผลการวิเคราะห์และสังเคราะห์องค์ความรู้

๗.. วัดและประเมินจากผลการทบทวนวรรณกรรมและสรุปสถานะขององค์ความรู้

๘. วัดและประเมินจากผลการวิเคราะห์แบบวิภาษวิธี

๙. วัดและประเมินจากการเรียนรู้แบบร่วมมือ

**๓. การปรับปรุงการสอน**

นำวิธีการจัดการเรียนรู้ที่เน้นผู้เรียนเป็นสำคัญมาใช้ในการเรียนการสอน ได้แก่การสอนแบบใช้ปัญหาเป็นฐานในการเรียนรู้ (Problem based learning) การสอนแบบโครงงาน (Project based learning) ซึ่งเป็นการเรียนการสอนแบบ Active learning และนำผลการวิจัยมาใช้ในการจัดการเรียนการสอน การใช้กระบวนการ Coaching การวิจัยเรื่อง การพัฒนาสมรรถนะการจัดการเรียนรู้ของนักศึกษาครูโดยใช้กระบวนการชี้แนะ และวิธีเทคนิคเพื่อนช่วยเพื่อนมาใช้ในการพัฒนาความสามารถในการจัดโครงการ

**๔. การทวนสอบมาตรฐานผลสัมฤทธิ์ของนักศึกษาในรายวิชา**

การทวนสอบมาตรฐานผลสัมฤทธิ์ของนักศึกษาในรายวิชา มีกระบวนการการประเมินผลการเรียนรู้ตามกรอบมาตรฐานคุณวุฒิระดับอุดมศึกษาแห่งชาติ แห่งชาติ โดย

1. ผู้สอนประเมินตนเอง โดยใช้แบบประเมิน
2. ประเมินโดยนักศึกษา โดยให้นักศึกษาประเมินผลสัมฤทธิ์การเรียนรู้ของตนเองโดยใช้แบบประเมิน และให้นักศึกษาเขียนความคิดเห็นที่มีต่อการเรียนรายวิชา โดยใช้คำถามปลายเปิด และนักศึกษาประเมินผลการสอนของผู้สอนผ่านระบบออนไลน์
3. การทดสอบข้อเขียน เป็นการทวนสอบความสอดคล้องของเนื้อหาและจุดประสงค์จากข้อสอบกลางภาคและข้อสอบปลายภาค
4. การสอบปฏิบัติ เป็นการประเมินจากการให้นักศึกษาจัดทำโครงการ จัดค่ายปฐมวัย และชิ้นงานการปฏิบัติจริง ให้ผู้สอน เพื่อน และตัวนักศึกษา ร่วมกันประเมิน

**๕. การดำเนินการทบทวนและการวางแผนปรับปรุงประสิทธิผลของรายวิชา**

การดำเนินการทบทวนและการวางแผนปรับปรุงรายวิชา ได้แก่การวิเคราะห์ผลสัมฤทธิ์ทางการเรียน พฤติกรรมการเรียนของนักศึกษาทั้งก่อนเรียน ระหว่างและหลังเรียน เพื่อการปรับปรุงรายวิชา มีการปรับเนื้อหาให้กระชับเพื่อให้มีเวลาในการทดลองสอนมากขึ้น รวมทั้งการให้นักศึกษาจัดโครงการให้กับเด็กปฐมวัยในสถานการณ์จริง

**แผนที่แสดงการกระจายความรับผิดชอบมาตรฐานผลการเรียนรู้จากหลักสูตรสู่รายวิชา (Curriculum Mapping)**

**ตามที่ปรากฏในรายละเอียดของหลักสูตร ( Program Specification) มคอ. ๒**

| **คุณลักษณะบัณฑิต**  **รายวิชา** | **1. คุณธรรม จริยธรรม** | | | | **2. ความรู้** | | | | | **3. ทักษะทางปัญญา** | | | **4. ทักษะความสัมพันธ์ระหว่างบุคคล และความรับผิดชอบ** | | | | **5 ทักษะการวิเคราะห์เชิงตัวเลข การสื่อสารและการใช้เทคโนโลยี** | | | **6. วิธีวิทยา**  **การจัดการเรียนรู้** | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **1** | **2** | **3** | **4** | **1** | **2** | **3** | **4** | **5** | **1** | **2** | **3** | **1** | **2** | **3** | **4** | **1** | **2** | **3** | **1** | **2** | **3** | **4** | **5** |
| ECC2301 การจัดกิจกรรมส่งเสริมความพร้อมทางด้านร่างกายสำหรับเด็กปฐมวัย | ○ | ○ | ● | ○ | ● | ○ | ○ | ○ | ● | ● | ● | ○ | ○ | ● | ○ | ○ | ○ | ○ | ○ | ● | ○ | ○ | ● | ○ |

\*\*ความรับผิดชอบในแต่ละด้านสามารถเพิ่มลดจำนวนได้ตามความรับผิดชอบ